རྒྱལ་ཚོགས་ཀྱི་བུད་མེད་སྐུ་ཚབ་ཚོས་ལཱ་ཏིན་ཨ་མི་རི་ཁའི་རྒྱལ་ཁབ་ཁག་༤༩ནང་བུད་མེད་སྲུང་སྐྱོབ་ཀྱི་ཁྲིམས་མེད་ནའང་ད་རེས་བུད་མེད་གནས་སྟངས་ཞིབ་འཇུག་གྲུབ་ཐོའི་ནང་ཐོན་མེད་པ་ནི་ཧ་སང་དགོས་པ་ཞིག་ཡིན་སྐོར་བརྗོད་འདུགརྒྱལ་སྤྱིའི་བརྒྱུད་ལམ་ཁག་གིས་གནས་ཚུལ་སྤེལ་བ་ལྟར་ན།ཁ་སང་ཐོམ་སན་རོ་ཊར་ཐེབས་རྩ་ཁང་གིས་འཛམ་གླིང་གི་བུད་མེད་ཀྱི་གནས་སྟངས་ཞིབ་འཇུག་སྟེ།བུད་མེད་ལ་བཙན་གཡེམ་དང་རྡུང་རྡེགརིགས་རུས་དང་སྲོལ་རྒྱུན་གོམས་སྲོལ་གྱི་དབྱེ་འབྱེད།དེ་བཞིན།བུད་མེད་ཀྱི་འཕྲོད་བསྟེན་གནས་སྟངས་དང་དཔལ་འབྱོར་འདུ་འགོད་བཅས་གཙོས་ཕྱོགས་ཡོངས་ཀྱི་བུད་མེད་ཀྱི་བདེ་སྡུག་གི་གནས་སྟངས་ཞིབ་འཇུག་བྱས་ཏེ།བུད་མེད་ཀྱི་གནས་སྟངས་སྡུག་ཤོས་ཡིན་པའི་འཛམ་གླིང་རྒྱལ་ཁབ་ཁག་༡༠ཐེར་འདོན་བྱས་ཡོད་པའི་ནང་།རྒྱ་གར་ནང་ཕྱོགས་ཡོངས་ནས་བུད་མེད་ཀྱི་གནས་སྟངས་སྡུག་ཤོས་དང་པོ་དང་།ཨ་ཧྥི་གྷན་ནེ་སི་ཐན་ནང་བུད་མེད་ལ་རྡུང་རྡེག་དང་འཕྲོད་བསྟེན་གནས་སྟངས་ཞན་པ།དེ་བཞིན་དཔལ་འབྱོར་འདུ་འགོད་བྱེད་ཐབས་མེད་བཅས་ལ་བརྟེན་ནས་སྡུག་ཤོས་ཨང་གཉིས་པ།སི་རེ་ཡའི་ནང་དམག་འཁྲུག་དང་འབྲེལ་ཏེ་བུད་མེད་ལ་དྲག་གནོན་ཐེབས་པ་དང་།བུད་མེད་ལ་བཙན་གཡེམ་གྱི་གནས་སྟངས་ཐད་ནས་སི་རེ་ཡ་དང་ཨ་རི་གཉིས་གཅིག་མཚུངས་ཡིན་པ་བཅས་སི་རེ་ཡ་སྡུག་ཤོས་ཨང་གསུམ་པ།དེ་བཞིན།ཨ་རིའི་བུད་མེད་ཀྱི་གནས་སྟངས་སྡུག་ཤོས་ཨང་བཅུ་པ་ཆགས་འདུག